CELEX: 32008R0457
Language: hu
Date: 2008-05-23 00:00:00
Title: A Bizottság 457/2008/EK rendelete ( 2008. május 23. ) egyes áruk Kombinált Nómenklatúra szerinti besorolásáról

27.5.2008   
            
            
               HU
            
            
               Az Európai Unió Hivatalos Lapja
            
            
               L 137/4
            
         
      A BIZOTTSÁG 457/2008/EK RENDELETE
   
   (2008. május 23.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. május 23-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 360/2008/EK bizottsági rendelettel (HL L 111., 2008.4.23., 9. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Krómmal és fényérzékeny anyaggal bevont kvarclemezből álló termék, amelynek hosszúsága és szélessége 15 cm, vastagsága 0,6 cm (úgynevezett „nyers fotomaszk”).
                              Ebből a termékből megvilágítás és előhívás után készül a félvezető eszközök gyártásához használatos „fotomaszk”.
                           
                        
               
                  3701 99 00
               
               
                  A besorolást a Kombinált Nómenklatúra értelmezésére szolgáló 1., 3. a) és 6. általános szabály, valamint a 3701 és a 3701 99 00 KN-kódok szövege határozza meg.
                  A terméket a 3701 vámtarifaszám alá kell besorolni, mivel fényérzékeny anyaggal bevont, megvilágítatlan fényképészeti lemez (lásd a Harmonizált Rendszer 3701 vámtarifaszámhoz tartozó magyarázatát).
               
            
                  
                              2.
                           
                           
                              Krómmal bevont kvarclemezből álló termék, amelynek hosszúsága és szélessége 15 cm, vastagsága 0,6 cm, és amelyre nyomtatott áramköri mintákat visznek fel oly módon, mint a megvilágított és előhívott fényképészeti lemezek (úgynevezett „fotomaszkok”) esetében.
                              A terméket félvezető szeletek gyártása során az áramköri mintáknak a szeletekre fényképészeti úton történő felviteléhez használják.
                           
                        
               
                  3705 90 90
               
               
                  A besorolást a Kombinált Nómenklatúra értelmezésére szolgáló 1., 3. a) és 6. általános szabály, a 37. árucsoporthoz tartozó megjegyzések 2. pontja, valamint a 3705, a 3705 90 és a 3705 90 90 KN-kódok szövege határozza meg.
                  A terméket nem lehet a 8486 vámtarifaszám alá besorolni, mivel a „fotomaszk” nem tartozik a félvezető rudak vagy szeletek gyártásához használt gépek lényeges alkatrészei közé, hanem egy egyedi tulajdonságokkal rendelkező, önálló, kicserélhető fogyóeszköz.
                  A terméket a 3705 vámtarifaszám alá kell besorolni, mivel állókép szeletre történő vetítéséhez használt, megvilágított és előhívott fényképészeti lemez.
               
            
                  
                              3.
                           
                           
                              Kupola alakú prizmás gyűjtőlencsékből, csőrendszerből és szórólencsékből álló készülék, amelyet a helyiségekbe jutó természetes fény mennyiségének a növelésére terveztek.
                              A készülék a tetőn elhelyezett kupola segítségével felfogja, majd belső tükörrendszerén átirányítva a helyiség plafonjára szórja a fényt.
                           
                        
               
                  9013 80 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 9013, 9013 80 és 9013 80 90 KN-kódok szövege határozza meg.
                  A terméket nem lehet lámpaként vagy világítófelszerelésként a 9405 vámtarifaszám alá besorolni, mivel a készülék nem fény előállítására, hanem optikai eszközök segítségével napfény felfogására, átirányítására és szórására szolgál.
                  A terméket ezért a 9013 vámtarifaszám alá tartozó optikai készülékként kell besorolni.